אנו גאים במיוחד לפרסם היום את הראיון השישי בסדרת הראיונות שקיימנו בתערוכת פוטוקינה 2010 שהסתיימה זה מכבר בגרמניה. הראיון הנוכחי נערך עם נשיא חברת פנטקס (ארה"ב) מר נד באנל ().

באנל הוא אחד האמריקנים הבכירים בתעשיית הצילום העולמית והינו צלם וותיק, בעל רקע נרחב בתחום ההדפסה וכיהן בעבר בתפקידים בכירים מספר חברות בולטות בניהן אדובי, NEC, פולרואיד וקנון. באנל הוא מנהל מסוג אחר, בשונה ממרבית המנהלים הבכירים בחברות האם היפניות הממעטים להתראיין (וכמעט לעולם לא לעיתונות המערבית) הוא נענה לבקשתנו בשמחה ושוחח עימנו בגובה העיניים ובפתיחות שאיננה אופיינית לבכירים אחרים בתעשייה.

באנל הוא המנהל היחיד בתעשייה (המוכר לנו) המקיים בלוג אישי והוא הפתיע רבים כאשר פרסם בינואר 2009 כי רכש לעצמו מצלמה קומפקטית של לייקה. במסגרת הראיון אותו ערכנו עימו בתערוכה למדנו לא מעט פרטים מעניינים כמו למשל אישור לשימוש בחיישנים של חברת סוני במצלמות החדשות של החברה (ניקון לדוגמא לא הייתה מוכנה לאשר זאת רשמית בראיון אותו ערכנו עם Robert Cristina).

בעקבות הראיון העברנו למר באנל שלוש שאלות נוספות:

Q: Sony recently announced officially that its new A33/55 cameras have overheating issues when shooting video after several minutes. Pentax uses similar sensors in its K5/K-r cameras – will this effect those cameras as well?

A: I can’t comment on the similarity between our sensors and those used in the Sony models you refer to. However, similar to the K-7, both the K-5 and K-r feature an alert should the sensor overheat due to excessive shooting. I can share that through our own extensive use with the K-7 shooting marketing videos like “Uncle Jack”, “The Making of Uncle Jack”, an I-10 lifestyle video, etc., our film crew put several K-7’s through many longs days without heating issues, and I’m expecting that we’ll have similar results with the new cameras.

Q: Is there a reason why you didn't include SDXC support in the K5/K-r?

A: Both K-5 and K-r can be upgraded via firmware to support the higher storage capacities available with SDXC cards. Since higher transfer rate speeds associated with SDXC require new hardware, we were not able to implement this with the release schedule for these new models.

Q: On the K5 you choose stainless steel for the body – most other manufacturers use magnesium – any reason for that?

A: To clarify your question, the shell for the K-5 does use magnesium alloy like the K-7, and we use stainless steel for the camera chassis to give the body the level of rigidity that an SLR requires.

בתרגום לעברית:

ש: חברת סוני הודיעה לאחרונה על בעיית התחממות בחיישנים המצויים בדגמי ה-A55/A33 לאחר צילום וידאו לפרק זמן של מספר דקות. המצלמות החדשות של חברת פנטקס (K5/K-r) עושות שימוש בחיישנים דומים – האם בעיה זו עשויה להשפיע גם עליהן?

ת: אינני יכול לדון בדמיון בין החיישנים בהם אנו משתמשים לאלו בהם עושה שימוש בדגמים אותם ציינת. יחד עם זאת כמו ב-K7 גם ה-K5 וגם ה-K-r כוללות התראת התחממות במקרה שהחיישן עובר טמפרטורת סף נתונה. אני יכול לציין כי מהניסיון הפנימי שלנו עם ה-K7 בצילום אינטנסיבי של סרטונים שיווקיים דוגמת "Uncle Jack", " The Making of Uncle Jack" ואחרים במשך מספר ימים, הצוות שלנו לא נתקל בבעיות התחממות ואנו צופים תוצאות דומות גם עם הדגמים החדשים.

ש: מדוע לא כללתם תמיכה בפורמט הזיכרון SDXC בדגמים החדשים?

ת: שני הדגמים החדשים (K5 ו-K-r) יכולים לעבור שדרוג קושחה לתמיכה בנפחי הזיכרון הגדולים יותר המוצעים על ידי כרטיסי ה-SDXC. בכל הקשור למהירות העברת הנתונים הגבוהה של תקן ה-SDXC – כאן נדרשת חומרה חדשה ואנו לא הספקנו לשלבה בזמן ליציאת הדגמים החדשים.

ש: ב-K5 בחרתם גוף עשוי מפלדת אלחלד – מרבית היצרנית האחרים עושים שימוש במגנזיום – מה הסיבה לבחירה זו?

ת: אם לתקן את שאלתך, בגוף החיצוני של ה-K5 נעשה שימוש במגנזיום בעוד שהשלדה של המצלמה עשויה פלדת אלחלד בכדי לתת לה את הקשיחות הדרושה לה.

אנו נמשיך להעלות ראיונות אותם הקלטנו בתערוכת פוטוקינה 2010 לאורך כל חודש אוקטובר. קצת אודות מה צפוי בהמשך (והרבה בכל הנוגע למה שהוכרז בתערוכה) ניתן למצוא בסקירה המקיפה שלנו אודות פוטוקינה 2010. מומלץ להתעדכן בערוץ הראיונות של MegaPixel בכדי לקרוא ולהתעדכן בראיונות במתפרסמים באתר בשבועות הקרובים.